Document ID: 31994L0064

NEUVOSTON DIREKTIIVI 94/64/EY,
annettu 14 päivänä joulukuuta 1994,
direktiivin 89/662/ETY liitteessä A ja direktiivissä 90/675/ETY tarkoitettujen eläintuotteiden eläinlääkärintarkastusten ja -valvonnan rahoittamisesta annetun direktiivin 85/73/ETY liitteen muuttamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon direktiivin 89/662/ETY liitteessä A ja direktiivissä 90/675/ETY tarkoitettujen eläintuotteiden eläinlääkärintarkastusten ja -valvonnan rahoittamisesta 29 päivänä tammikuuta 1985 annetun neuvoston direktiivin 85/73/ETY(1) ja erityisesti sen 6 artiklan 1 ja 2 kohdan,
ottaa huomioon komission ehdotuksen,
sekä katsoo, että
muiden eläinperäisten tuotteiden kuin direktiivissä 64/433/ETY(2), direktiivissä 71/118/ETY(3) ja direktiivissä 72/462/ETY(4) tarkoitetun lihan osalta olisi vielä vahvistettava tarvittavat yksityiskohtaiset säännöt eläinlääkärintarkastusten rahoituksen varmistamiseksi, ja
kolmansista maista tuotavan lihan osalta olisi luotava yhteys päivään, josta alkaen on tehtävä sopimukset eräiden kolmansista maista tuotavien tuote-erien fyysisten tarkastusten vähentämisestä direktiivin 90/675/ETY(5) mukaisesti,
ON ANTANUT TÄMÄN DIREKTIIVIN:
1 artikla
Muutetaan direktiivin 85/73/ETY liitteessä oleva II luku seuraavasti.
a) Korvataan 2 kohta seuraavasti:
"2 Jäsenvaltiot voivat kuitenkin yhdestä sellaisesta maasta tapahtuvan tuonnin osalta, jotka ovat 31 päivään joulukuuta 1994 mennessä aloittaneet alustavat keskustelut yhteisön kanssa kohtelun vastavuoroisuuteen perustuvan yleisen vastaavuussopimuksen tekemiseksi eläinlääkintätakuiden (eläinten terveys ja kansanterveys) alalla, pitää voimassa mainitun kaltaisen sopimuksen tekemiseen asti ja enintään 30 päivään kesäkuuta 1995 alennetut maksut, joita ne sovelsivat 1 päivänä tammikuuta 1994.
Tämä vähennys voi olla enintään 55 prosenttia 1 kohdassa mainittuihin kiinteisiin maksutasoihin verrattuna.
Yhdestä ensimmäisessä alakohdassa tarkoitetuista kolmansista maista tapahtuvasta tuonnista perittävän maksun suuruus vahvistetaan, kun yleinen vastaavuussopimus on tehty 3 kohdassa tarkoitettua menettelyä noudattaen mainitun kolmannen maan kanssa, ottaen huomioon seuraavat periaatteet:
- tarkastusten toistumistiheys,
- mainitun kolmannen maan yhteisöstä peräisin olevaan tuontiin soveltaman maksun taso,
- kolmannen maan kantamien muiden maksujen lakkauttaminen, kuten pakollinen talletus tai terveystakuumaksun kantaminen."
b) Poistetaan 4 kohta.
2 artikla
1 Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään kahden päivän kuluttua sen julkaisemisesta Euroopan yhteisöjen virallisessa lehdessä. Niiden on ilmoitettava tästä komissiolle viipymättä.
Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus niitä virallisesti julkaistaessa. Jäsenvaltioiden on säädettävä siitä, miten viittaukset tehdään.
2 Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
3 artikla
Tämä direktiivi tulee voimaan päivänä, jona se julkaistaan Euroopan yhteisöjen virallisessa lehdessä.
4 artikla
Tämä direktiivi on osoitettu kaikille jäsenvaltioille.
Tehty Brysselissä 14 päivänä joulukuuta 1994.

Labels: 2
17
5
3
6